Am Fritig nach de Schuel hets es feins Abschiedsässe gäh und mi händ euis uf de Weg in richtig León gmacht. Das isch so ziemlich die schönst Colonialstadt in Nicaragua und Lüt sind eifach nur "tranquilo". Am Abig händ mir scho s'erste mal euisi tänzerische Fähigkeite chönne under Beweis stelle...  Gschlafe hend mir im ne Dorm mit eme andere Schwiizer Päärli. Und bim Zmorge hend mir denn usegfunde, dass er min ehemalige Nachbar us Ossinge isch. Und wies de Zuefall so will, wohned jetzt i dem Huus euisi Gottechind...